1 Ол тушта Иисус улуска ла Бойыныҥ ÿренчиктерине айдып тура берди:2 — Моисейдиҥ jерине бичикчилер ле фарисейлер отурып алдылар. 3 Оныҥ учун нени бÿдÿрзин дезе, бÿдÿригер, эдигер, кылыгындезе кылынбагар, нениҥ учун дезе олор айдарын айдат, бойлорыэтпейт. 4 Уур ла апарарга эп jок jÿктер эдип, улустыҥ ийнине артадылар, бойлоры дезе олорды сабарыла да jылдырар кÿÿндери jок.5 Нени де эдерде, кижи кöрзин деп эдедилер. Филактерийлеринэлбедедилер, кийиминиҥ чачагын узададылар. 6 Той-jыргалдатöрдö кыйын отурарын, синагогаларда ичкери öдÿп отурарын,7 тепсеҥдерде уткыдарын, «Равви!» деп ададарын сÿÿйдилер.8 Слерди дезе ÿредÿчи деп адабазын: Ÿредÿчигер jаҥыс — Христос, слер ончогор — карындаштар. 9 Кижини jерде ада деп айтпагар: адагар jаҥыс — Теҥеридеги Ада. 10 Слерди баштаачы депадабазын: слерди Баштаары jаҥыс — Христос. 11 Jааныгар слергеjалчы болзын. 12 Бийиктединген кижи jабызаар, jабызыдынганы —бийиктеер.13 Бичикчилер ле фарисейлер, слерге ачу-корон! Эки jÿстÿлер!Слер улустыҥ алдында Теҥери Каандыгын jаап jадыгар. Ого бойыгар да кирбейдигер, кирейин дегенди де кийдирбейдигер.14 Бичикчилер ле фарисейлер, слерге ачу-корон! Эки jÿстÿлер!Тул ÿй улустыҥ jööжöзин ÿптеп jип, кижи кöрзин деп, удаан мÿргÿпjадыгар. Бу учун там буруга каларыгар.15 Бичикчилер ле фарисейлер, слерге ачу-корон! Эки jÿстÿлер!Jаҥысты да болзо, jаҥыбыска баштандыралы деп, талай кечип, jерöдöдигер. Баштандырала, оны бойыгардаҥ эки катап jаман таамыныҥ уулы эдип аладыгар.16 Сокор башчылар, слерге ачу-корон! Слер айдадыгар: «Öргööлö чертенип турган кижиниҥ черти не де эмес, jе Öргööниҥ алтыныла чертенип турган кижи чертин бÿдÿрер учурлу». 17 Сагыжыjоктор ло сокорлор! Кажызы jаан алтын jаан ба, эмезе алтындыагарулап турган Öргöö бö? 18 База айдадыгар: «Тагылла чертениптурган кижиниҥ черти не де эмес, jе тагылдыҥ ÿстине салган берÿле чертенип турган кижи чертин бÿдÿрер учурлу».19 Сокорлор! Кажызы jаан: берÿ jаан ба, эмезе берÿни агарулаптурган тагыл ба? 20 Анайдарда, тагылла чертенгени, тагылла чертенип, оныҥ ÿстиндезиле чертенгени ол. 21 Öргööлö чертенгени,Öргööлö чертенип, ичинде Jÿргениле чертенгени ол. 22 Теҥерилечертенгени, Кудайдыҥ Ширеезиле, ÿстинде Отурганыла чертенгени ол.23 Бичикчилер ле фарисейлер, слерге ачу-корон! Эки jÿстÿлер!Слер мята, анис, тмин öлöҥдöрдиҥ онынчы ÿлÿÿзин Кудайгаберип jадыгар, jе Jасактагы тöс немени: jаргыны, быйанды лабÿдÿп jÿрерин ундып койдыгар. Мыны да эдер, оны да ундыбас керек. 24 Томонокты шÿÿп, тööни дезе jуда салар сокор башчылар!25 Бичикчилер ле фарисейлер, слерге ачу-корон! Эки jÿстÿлер!Айактыҥ, табактыҥ тыштын арутап jадыгар, jе олорыгардыҥ ичитоношло, тöгÿнле толо. 26 Сокор фарисей! Айактыҥ, табактыҥтышты ару болзын деп, озо баштап ичин арута.27 Бичикчилер ле фарисейлер, слерге ачу-корон! Эки jÿстÿлер!Слер сööк салган, череттелген jерлердий тышты jараш деп билдирер, jе ичинде öлгöн улустыҥ сööктöри, не ле быjар толо. 28 Слерандый ок: тыштыгарла ак болуп кöрÿнедигер, ичигерде толгоныдезе, — экиjÿстениш ле jарамас.29 Бичикчилер ле фарисейлер, слерге ачу-корон! Эки jÿстÿлер!Слер jарчыларга сööк салар jерлер тудуп, актулардыҥ кереестерин кееркедип, 30 айдадыгар: «Адаларыстыҥ öйинде jÿрген болзобыс, jарчылардыҥ канын агызышпас эдибис». 31 Анайып, бойыгарды jарчыларды öлтÿрген улустыҥ уулдары деп, бойыгаргаудура керелеп jадыгар. 32 Адаларыгар баштаганды учына jетиригер. 33 Jыландар, коронду jыланныҥ ач-ÿрени! Таамыга тÿжÿрерjаргыдаҥ канайып кыйыжарыгар? 34 Оныҥ учун, бат, слерге jарчыларды, керсÿлерди ле ÿредÿчилерди ийип jадым. Кажыларынöлтÿреригер, кере тартарыгар, кажыларын дезе синагогалараардасогорыгар, каладаҥ калага сÿреригер. 35 Jерде тöгÿлген ончо актулардыҥ каны слерге тÿшкей: ак сагышту Авельдиҥ канынаҥала Öргöö лö тагыл ортодо слер öлтÿрген Варахий уулы Захарияныҥ канына jетире. 36 Чынын айдадым слерге мыныҥ ончозы буÿйеге jедер.